cyanic-selkie/wikianc huggingface dataset:
Κική Σεγδίτσα
Έργα
Η Σεγδίτσα είχε εκδώσει συνολικά 11 ποιητικές συλλογές και είχε ασχοληθεί και με τη στιχουργική τραγουδιών. Το 1992 το τραγούδι “Δωσ’ μου την καρδιά μου πίσω” (σε μουσική Ζακ Ιακωβίδη) πήρε το πρώτο βραβείο στίχου στο 31ο Φεστιβάλ Τραγουδιού στη Θεσσαλονίκη.
Έχουν εκδοθεί πέντε μυθιστορήματά της:
Είχε δώσει δεκάδες διαλέξεις σε διάφορες πόλεις της Ελλάδας με θέματα που άπτονται των πολιτιστικών δρωμένων και είχε προλογίσει τιμητικές εκδηλώσεις για ανθρώπους της καλλιτεχνίας και του πνεύματος.
Για την ποιητική της δημιουργία είχε βραβευθεί δυο φορές, από την γαλλική Union et Maintien το 1967 με το Χρυσό της Φοίνικα και από την ολλανδική Netherlands Laureat Van De Arbeit, με το Α′ τάξεως Παράσημο Γραμμάτων και Τεχνών.
Εξωτερικοί σύνδεσμοι
Κατηγορία:Ελληνίδες δημοσιογράφοι Κατηγορία:Νεοέλληνες ποιητές Κατηγορία:Έλληνες σεναριογράφοι Κατηγορία:Ελληνίδες συγγραφείς
Βαλκανικό Κύπελλο Εθνών 1933
Tο 3ο Βαλκανικό Κύπελλο Εθνών Ποδοσφαίρου 1933 (στην ουσία ήταν το 4ο, αφού το ανεπίσημο του 1931 θεωρήθηκε εκτός σειράς), διεξήχθη στο Βουκουρέστι από τις 3 έως τις 11 Ιουνίου 1933. Μετείχαν τέσσερις χώρες και νικήτρια αναδείχθηκε η γηπεδούχος εθνική Ρουμανίας.
Η διοργάνωση
Στο τρίτο Βαλκανικό Κύπελλο έλαβαν μέρος τα 4 από τα 6 (τότε) κράτη των Βαλκανίων, τα ίδια με τις δύο επίσημες διοργανώσεις που είχαν προηγηθεί. Δεν δήλωσαν συμμετοχή η Αλβανία και η Τουρκία, όπως άλλωστε σε όλες τις διοργανώσεις της προπολεμικής περιόδου με εξαίρεση την ανεπίσημη του 1931 όπου και μετείχε η δεύτερη.
Το Κύπελλο διεξήχθη υπό μορφή τουρνουά σε μία μόνο βαλκανική πρωτεύουσα. Οι εθνικές ομάδες αγωνίστηκαν στο Βουκουρέστι σε ενιαίο όμιλο, σε μονές συναντήσεις με βαθμολογία 2-1-0. Η διοργάνωση ολοκληρώθηκε σε 9 μόλις ημέρες (Σάββατο με Κυριακή) σημειώνοντας εξαιρετική επιτυχία, καθώς τις 6 αναμετρήσεις παρακολούθησε ένα σύνολο 77.000 περίπου θεατών (υπερδιπλάσιοι από τους 35.000 στην αντίστοιχη του Βελιγραδίου ένα χρόνο πριν).
Οι αγώνες πραγματοποιήθηκαν στο στάδιο Ο.Ν.Ε.Φ (Εθνικό Στάδιο Φυσικής Αγωγής) με 5 διαιτητές από τις συμμετέχουσες χώρες, οι 2 εκ των οποίων Ρουμάνοι. Ο Σταύρος Χατζόπουλος διαιτήτευσε δύο παιχνίδια της τελευταίας κατόχου Βουλγαρίας, εκτός βέβαια από εκείνο εναντίον της Ελλάδας.
Τα αποτελέσματα
Η σειρά διασταύρωσης των ομάδων παρέμεινε η ίδια όπως στο Κύπελλο του 1932. Η συνάντηση που έριξε την αυλαία ήταν η κρίσιμη για την κατάκτηση της πρώτης θέσης. Οι οικοδεσπότες δεν εξασφάλισαν απλά την ισοπαλία που χρειάζονταν (διαθέτοντας καλύτερη αναλογία τερμάτων), παρά επιβλήθηκαν με 5-0 των ισόβαθμων Γιουγκοσλάβων και πέτυχαν το απόλυτο "3 στα 3". Διατήρησαν δε την εστία τους απαραβίαστη επί τρεις αναμετρήσεις, ενώ οι επιθετικοί τους Τσολάκ και Ντομπάι αναδείχθηκαν αρχισκόρερ με 4 τέρματα σε ισάριθμα ματς.
Για πρώτη φορά στις τρεις επίσημες διοργανώσεις δεν καταλογίστηκε πέναλτι, ενώ για μία ακόμα φορά δεν σημειώθηκε κάποια ισοπαλία, ανεβάζοντας στα 24 τον αριθμό των μη ισόπαλων αποτελεσμάτων σε 3 Βαλκανικά Κύπελλα ή 27 σε 4 εάν συνυπολογισθεί και το εκτός σειράς του 1931. Αντίθετα όμως με τις προηγούμενες διοργανώσεις, τώρα στα 5 από τα 6 παιχνίδια δεν κατόρθωσε να σκοράρει ο ένας από τους δύο αντιπάλους, χωρίς πάντως να επηρεαστεί η συνολική παραγωγικότητα σε τέρματα, η οποία με 4,5 ανά αγώνα (27 σε 6) ήταν υψηλότερη από τα 4 στο Βελιγράδι κατά το περασμένο έτος. Τα παραπάνω υπήρξαν συνέπεια της μεγάλης διαφοράς δυναμικότητας Ελλήνων και Βουλγάρων από τους Γιουγκοσλάβους και ιδιαίτερα τους γηπεδούχους Ρουμάνους.
Πηγές
Κατηγορία:Βαλκανικό Κύπελλο Εθνών Ποδοσφαίρου Κατηγορία:Ποδόσφαιρο το 1933
Μεσιέ 62
Το Μεσιέ 62 (γνωστό και ως M62 και NGC 6266) είναι σφαιρωτό σμήνος σε απόσταση περίπου 22.500 έτη φωτός στον αστερισμό Οφιούχο.
Ιστορικό
Το Μεσιέ 62 ανακαλύφθηκε από τον Σαρλ Μεσιέ στις 7 Ιουνίου 1771 και πήρε την ακριβή θέση του τις 4 Ιουνίου 1779 και αυτή την ημερομηνία έχει στον κατάλογό του. Αλλιώς, θα βρισκόταν στη θέση 49 με 50 στον κατάλογό του. Ο πρώτος που το ανέλυσε ήταν ο Ουίλιαμ Χέρσελ, που το χαρακτήρισε ως μινιατούρα του Μεσιέ 3.
Χαρακτηριστικά
Το Μεσιέ 62 έχει διάμετρο περίπου 100 έτη φωτός και έχει ως μέλη τουλάχιστον 90 μεταβλητούς αστέρες εκ’ των οποίων οι περισσότεροι είναι μεταβλητοί τύπου RR Λυρας. Επιπλέον, ο πυρήνας του Μ62 είναι πολύ πυκνός και μάλλον έχει υποστεί κατάρρευση πυρήνα κάποια στιγμή στην ιστορία του, όπως έχει συμβεί στο Μεσιέ 15, Μεσιέ 30 και Μεσιέ 70. Ένα τρίτο χαρακτηριστικό του Μ62 είναι ο μεγάλος αριθμός διπλών αστέρων που εκπέμπουν ακτίνες Χ και διπλά συστήματα αστέρων που αποτελούνται από πάλσαρ. Τέλος, το Μ62 είναι ένα από τα πιο ανώμαλα σμήνη όσον αφορά το σχήμα του. Πιθανή αιτία αυτού του φαινομένου είναι η εγγύτητά του στο γαλαξιακό πυρήνα. Απέχει από αυτόν μόνο 6.100 έτη φωτός.
Εξωτερικοί σύνδεσμοι
Κατηγορία:Σφαιρωτά σμήνη 62 6266 Κατηγορία:Οφιούχος (αστερισμός)
Κλαύδιος Ρούφος Απολλώνιος
Ο  Κλαύδιος Ρούφος, ο επονομαζόμενος Απολλώνιος, από τη Σμύρνη υπήρξε αρχαίος Έλληνας ολυμπιονίκης σε ένα βαρύ άθλημα: πάλη, πυγμαχία ή παγκράτιο σε δύο διαδοχικές Ολυμπιάδες: τη 252η, το 229 μ.Χ. και τη 253η, το 233 μ.Χ.
Βιογραφικά στοιχεία
Ο Κλαύδιος Ρούφος (Απολλώνιος) κατέκτησε τον κότινο τον 3ο αιώνα μ.Χ., σε μια εποχή που συμμετείχαν και εξελληνισμένοι Ρωμαίοι πολίτες στους αγώνες. Ήταν γιος του επίσης ολυμπιονίκη Κλαύδιου Απολλώνιου, που είχε νικήσει στη 242η Ολυμπιάδα σαράντα χρόνια νωρίτερα, το 189 μ.Χ. Εκτός από διπλός ολυμπιονίκης, υπήρξε και διπλός «περιοδονίκης», δηλαδή αναδείχθηκε δυο φορές νικητής και στους τέσσερις μεγάλους πανελλήνιους αγώνες της αρχαιότητας: Ολύμπια, Ίσθμια, Νέμεα και Πύθια, σύμφωνα με ευρεθείσα επιγραφή.
Παραπομπές
Κατηγορία:Αρχαίοι Σμυρναίοι ολυμπιονίκες Κατηγορία:Αρχαίοι Έλληνες Ολυμπιονίκες Κατηγορία:Πυθιονίκες Κατηγορία:Ισθμιονίκες Κατηγορία:Νεμεονίκες Κατηγορία:Αρχαίοι ολυμπιονίκες αγωνισμάτων συμπλοκής Κατηγορία:Περιοδονίκες Κατηγορία:Αρχαίοι ολυμπιονίκες (3ος αιώνας)
Αννία Φαυστίνα
Η Αννία Αυρηλία Φαυστίνα, λατιν. Annia Aurelia Faustina (π. 201 - π. 222) ήτν μία Ρωμαία της Ανατολής, που παντρεύτηκε για ένα σύντομο διάστημα τον Ηλιογάβαλο Αυτοκράτορα των Ρωμαίων το 221 και έτσι έγινε Αυτοκράτειρα. Ήταν η τρίτη σύζυγός του.
Νεανική ζωή και ο πρώτος της γάμος
Ήταν το μόνο τέκνο του Τιβερίου Κλαυδίου Σεβήρου Πρόκουλου συγκλητικού και της Αννίας Φαυστίνας, κόρης ενός άγνωστου Ρωμαίου συγκλητικού.
Γεννήθηκε και μεγάλωσε στην ιδιοκτησία της μητέρας της στην Πισιδία, σε αυτήν -από τις πολλές ιδιοκτησίες- που ονομαζόταν Κυλλάνιες Ιδιοκτησίες. Αυτές ήταν πολύ μεγάλες εκτάσεις, που δημιουργήθηκαν από τον καιρό τού Λ. Κ. Σύλλα π. 138-78 π.Χ. δικτάτορα της εποχής της Δημοκρατίας.
Περί το 216 ο πατέρας της έκανε μία πολιτική συμμαχία με έναν Ρωμαίο Συγκλητικό από την Πομπωνία γενεά, με αποτέλεσμα να παντρέψουν τα τέκνα τους. Έτσι η Αννία παντρεύτηκε για πρώτη φορά, με τον Πομπώνιο Βάσσο ύπατο (consul) το 211.
Από τον γάμο της και μετά εγκαταστάθηκε με τον σύζυγό της στις ιδιοκτησίες της στην Πισιδία. Ο Πομπώνιος συμπεριφερόταν στην Αννία καλά και ζούσαν μέσα στη σπιτική γαλήνη. Έκανε δύο τουλάχιστον παιδιά, την Πομπωνία Ουμμιδία το 219 και τον Πομπώνιο Βάσσο το 220.
Ελληνικές αυτοδιοικητικές εκλογές 1914
Οι ελληνικές αυτοδιοικητικές εκλογές 1914 ήταν οι πρώτες δημοτικές εκλογές που διεξήχθησαν στην Ελλάδα μετά την ενσωμάτωση σε αυτήν των λεγόμενων "Νέων Χωρών", όπως ονομάζονταν οι επαρχίες (Ήπειρος, Μακεδονία, νησιά Αιγαίου) που προστέθηκαν στον εθνικό της κορμό έπειτα από τη νικηφόρα έκβαση των βαλκανικών πολέμων (1912-13) και την ένωση της Κρήτης (1913). Ήσαν επίσης, οι τελευταίες εκλογές πριν το ξέσπασμα του Α΄Π.Π. (Ιούλιος 1914). Οι εκλογές πραγματοποιήθηκαν την Κυριακή 9 Φεβρουαρίου του 1914. Είχαν την ιδιαιτερότητα ότι σε αυτές χρησιμοποιήθηκαν για πρώτη φορά στα χρονικά τα ψηφοδέλτια, όπως και τα εκλογικά βιβλιάρια. Έως τότε ακουλουθούνταν μια πολύπλοκη εκλογική διαδικασία με σφαιρίδια και πολλαπλές κάλπες, που δυσχέραινε το έργο των ψηφοφόρων και των εφορευτικών επιτροπών.
Αννία Φαυστίνα
Νεανική ζωή και ο πρώτος της γάμος
Έως το 218 οι γονείς της είχαν αποβιώσει και η Αννία κληρονόμησε τις ιδιοκτησίες της μητέρας της και την περιουσία της, έτσι έγινε μία πολύ πλούσια κληρονόμος. Στις επιγραφές που βρέθηκαν στις εκτάσεις αυτές, αναφέρεται η κληρονομία των ιδιοκτησιών από τους γονείς της και πως ιδιοκτήρια είναι η Αννία.
Ελληνικές αυτοδιοικητικές εκλογές 1914
Οι εκλεγέντες στους τρεις μεγάλους δήμους
Δήμαρχος Αθηναίων εκλέχθηκε ο Εμμανουήλ Μπενάκης, επικρατώντας του Σπυρίδωνα Μερκούρη, παππού της Μελίνας Μερκούρη. Στην Πάτρα επικράτησε ο Δημήτριος Ανδρικόπουλος - Μπουκαούρης, ενώ στον Πειραιά δήμαρχος αναδείχθηκε ο Αναστάσιος Παναγιωτόπουλος. Στην απελευθερωμένη από τον Οκτώβριο του 1912 Θεσσαλονίκη δεν διεξήχθησαν εκλογές καθότι δεν είχε ακόμη μεταβληθεί το διοικητικό καθεστώς της και στο δημοτικό θώκο παρέμενε πάντοτε ο μουσουλμάνος Οσμάν Σαΐτ Ιμπραήμ Χακή Βέης που είχε αναλάβει δυο χρόνια νωρίτερα.
Παραπομπές
1914
Αννία Φαυστίνα
Ο δεύτερος γάμος με τον Ελαγάβαλο
Το έτος 221 ο Ρωμαίος Αυτοκράτορας Ελαγάβαλος αναγκάστηκε να τερματίσει τον εξαιρετικά αμφιλεγόμενο και πολιτικά ζημιογόνο 2ο γάμο του με την Εστιάδα παρθένο Ακουιλία Σεβήρα. Η πίεση είχε αυξηθεί από υψηλόβαθμους αυλικούς και ανώτερους στρατηγούς στρατόπεδων, με επικεφαλής τη γιαγιά του Ιουλία Μαίσα. Αυτή τον συμβούλευσε στη θέση εκείνης να νυμφευτεί την Aννία Αυρηλία Φαυστίνα ως συμμαχία με την ισχυρή δυναστεία των Αντωνίνων (τα μέλη της συνδεόταν όχι τόσο με εξ αίματος δεσμούς, αλλά με εξ αγχιστείας). Η Αννία Αυρηλία Φαυστίνα είχε χηρεύσει πρόσφατα, καθώς ο αείμνηστος σύζυγός της Πομπώνιος Βάσος, είχε εκτελεστεί για ανατροπή και προδοσία. Η ρωμαϊκή κυρίαρχη τάξη των Συγκλητικών ήταν πιο δεκτική σε αυτόν τον Αυτοκρατορικό γάμο από τον προηγούμενο.
Έτσι η Άννα έγινε Αυτοκράτειρα της Ρώμης, και φάνηκε για μία στιγμή ότι η εξουσία της δυναστείας των Αντωνίνων επέστρεψε στη Ρώμη. Ο Ελαγάβαλος της έδωσε τον τίτλο της Αυγούστας· έγινε η 3η σύζυγός του. Οι υποστηρικτές του Eλαγάβαλου ήλπιζαν ότι η Aννία Αυ. Φαυστίνα, ήδη μητέρα δύο μικρών παιδιών, θα του έδινε έναν διάδοχο για κληρονόμο, ωστόσο δεν του έκανε παιδιά. Στα τέλη του 221, ο Ελαγάβαλος, επιβεβαιώνοντας την προηγούμενη αλλοπρόσαλλη συμπεριφορά του, τη διαζεύχθηκε και επέστρεψε στην προηγούμενη του σύζυγο, την Εστιάδα παρθένο Ιουλία Ακουιλία Σεβήρα, που ξαναπαντρεύτηκε ως 4η σύζυγό του. Επειδή ο δεύτερος γάμος της ήταν σύντομος, δεν διασώθηκαν πηγές, που να περιγράφουν την περίοδο εξουσίας της Αννίας Αυρηλίας Φαυστίνας ως Ρωμαίας Αυτοκράτειρας.
Η μετέπειτα ζωή της
Όταν έληξε ο γάμος με τον Ελαγάβαλο, Αννία Αυρηλία Φαυστίνα επέστρεψε με τα τέκνα της στις ιδιοκτησίες της στην Πισιδία. Πέρασε τα υπόλοιπα έτη της ζωής της εκεί. Όταν απεβίωσε, η κόρη της Πομπωνία Ουμμιδία κληρονόμησε τις εκτάσεις και οι απόγονοί της έγιναν διάφοροι εξέχοντες ευγενείς και πολιτικοί της Ρωμαϊκής κοινωνίας.
Οικογένεια
Παντρεύτηκε πρώτα το 216 τον Πομπώνιο Βάσσο ύπατο το 211 και είχε τέκνα:
Όταν ο Π. Βάσσος εκτελέστηκε για προδοσία, η πάμπλουτη χήρα Αννία Αυ. Φαυστίνα έκανε δεύτερο γάμο το 221, με τον Ελαγάβαλο Αυτοκράτορα των Ρωμαίων.
Πηγές
Κατηγορία:Ρωμαίες Αυτοκράτειρες
Bad Company
Οι Bad Company είναι βρετανικό ροκ συγκρότημα, το οποίο δημιουργήθηκε το 1973 από τον τραγουδιστή Πωλ Ρότζερς, τον ντράμερ Σάιμον Κερκ, τον κιθαρίστα Μικ Ραλφς και τον μπασίστα Μποζ Μπάρελ.
Η χρυσή εποχή
left|110px|thumb|Ο Μποζ Μπάρελ το 1976 Οι Bad Company σχηματίστηκαν το 1973 και το μάνατζμεντ τους ανέλαβε ο μάνατζερ των Led Zeppelin, Πίτερ Γκραντ, με το συγκρότημα να υπογράφει στη δισκογραφική εταιρεία "Swan Song" για την προώθηση τους στην Αμερική και την "Island Records" για την Ευρώπη.
Το 1974 κυκλοφόρησαν το ομώνυμο ντεμπούτο τους, το οποίο σκαρφάλωσε στο # 1 στις Ηνωμένες Πολιτείες και το # 3 στη Μεγάλη Βρετανία, ενώ έχει γίνει πενταπλά πλατινένιο. Μαζί με το δίσκο κυκλοφόρησαν τα επιτυχημένα σινγκλ "Can't Get Enough" και "Movin' On", ενώ την επόμενη χρονιά ηχογράφησαν το "Straight Shooter", το οποίο έγινε τριπλά πλατινένιο και έφθασε στο # 3 και στις δύο πλευρές του Ατλαντικού, με τις επιτυχίες "Good Lovin' Gone Bad" και "Feel Like Makin' Love".
Ακολούθησε το "Run with the Pack" τον Φεβρουάριο του 1976, με το Top-20 σινγκλ "Young Blood". Τα τρία πρώτα άλμπουμ των Bad Company έχουν πλέον βραβευθεί ως πολύ-πλατινένια, με το "Burnin' Sky" του 1977 να σημειώνει τις χαμηλότερες πωλήσεις, αφού δεν κατάφερε να μπει στο Top-10 στις Ηνωμένες Πολιτείες ή την Μεγάλη Βρετανία.
Η επιτυχία επανήλθε με το διπλά πλατινένιο "Desolation Angels" του 1979, το οποίο περιείχε το χρυσό σινγκλ "Rock 'n' Roll Fantasy". Η κούραση από τις συνεχείς περιοδείες και η έλλειψη ενδιαφέροντος από τον μάνατζερ τους, οδήγησε το συγκρότημα σε αποχή από την ενεργό δράση μέχρι το 1982, όταν κυκλοφόρησαν το "Rough Diamonds", το μοναδικό άλμπουμ πριν τη διάλυση τους το οποίο δεν έγινε χρυσό. Αυτή ήταν η τελευταία κυκλοφορία της κλασικής σύνθεσης του συγκροτήματος, το οποίο διαλύθηκε μέσα στο 1982.
Επανένωση
left|110px|thumb|Ο Πωλ Ρότζερς το 2008 Το 1986, ο Ραλφς και ο Κερκ δημιούργησαν και πάλι τους Bad Company, με τον Μπράιαν Χάουι στα φωνητικά και τον Στιβ Πράις στο μπάσο. Πρώτη κυκλοφορία της νέας σύνθεσης ήταν το "Fame and Fortune", το οποίο δεν κατάφερε να μπει στο Top-100 του Billboard. Νέα προσθήκη στον ήχο τους ήταν τα πλήκτρα του Γκρεγκ Ντεσέρτ, ο οποίος μετά την περιοδεία του άλμπουμ αντικαταστάθηκε από τον Λάρι Όουκς.
Το 1988, κυκλοφόρησαν το "Dangerous Age" το οποίο έγινε χρυσό, αλλά μετά την περιοδεία για την προώθηση του, οι Πράις και Όουκς αποχώρησαν. Το μπάσο ανέλαβε ο Φίλιξ Κρις για την ηχογράφηση του πλατινένιου "Holy Water", το οποίο περιείχε τα Top-20 σινγκλ "If You Needed Somebody" και "Walk Through Fire". Ο Κρις αντικαταστάθηκε αρχικά από τον Πωλ Κάλεν και στη συνέχεια από τον Ρικ Γουίλις, ενώ βρήκαν και δεύτερο κιθαρίστα στο πρόσωπο του Ντέιβ Κόλγουελ.
Η νέα μορφή του συγκροτήματος ηχογράφησε το "Here Comes Trouble" το 1992, το οποίο έγινε χρυσό και περιείχε την επιτυχία "How About That". Στην περιοδεία για την προώθηση του άλμπουμ ηχογράφησαν το "What You Hear Is What You Get: The Best of Bad Company", με τον Χάουι να αποχωρεί το 1994. Τη θέση του πήρε ο Ρόμπερτ Χαρτ, με τους Bad Company να ηχογραφούν τα "Company of Strangers" και "Stories Told & Untold", τα οποία απέτυχαν εμπορικά.
Στις 21 Σεπτεμβρίου 2006, ο Μποζ Μπάρελ πέθανε λόγω καρδιακής προσβολής. Το καλοκαίρι του 2008, οι Ρότζερς, Ραλφς και Κερκ, με τον μπασίστα Λιν Σόρενσον και τον κιθαρίστα Χάουαρντ Λις, εμφανίστηκαν στο "Seminole Hard Rock Hotel & Casino" στη Φλόριντα. Ένα χρόνο αργότερα, έδωσαν άλλες δέκα συναυλίες στις Ηνωμένες Πολιτείες, ενώ το 2010 περιόδευσαν στη Μεγάλη Βρετανία, τη Βόρεια Αμερική και την Ιαπωνία.
Το 2012, έπαιξαν σε διάφορα φεστιβάλ της Ευρώπης και ένα χρόνο αργότερα περιόδευσαν με τους Lynyrd Skynyrd για την τεσσαρακοστή επέτειο των δύο συγκροτημάτων, με τον Τοντ Ρόνινγκ να αναλαμβάνει το μπάσο των Bad Company.
Εξωτερικοί σύνδεσμοι
Κατηγορία:Βρετανικά rock συγκροτήματα Κατηγορία:Αγγλικά hard rock συγκροτήματα
Ιωάννης Αναστασάκης (αγωνιστής)
Ο Ιωάννης Αναστασάκης υπήρξε αγωνιστής από την Κρήτη. Γεννήθηκε στον Κίσαμο. Όταν έγινε η επανάσταση στην Κρήτη, ήταν από τους πρώτους που πήραν τα όπλα. Ανακηρύχτηκε αρχηγός του ανατολικού τμήματος της επαρχίας Κισάμου από την Γενικής Συνέλευσης των Κρητών που έγινε το 1866 στο Προσνέρφ του Αποκορώνου. Διακρίθηκε για την ανδρεία και την στρατιωτική δεξιότητα σε πολλές μάχες. Συνέχισε να πολεμάει μέχρι το τέλος της επανάστασης και μέχρι που αποφασίστηκε η κατάπαυση του αγώνα.
Πηγές
Κατηγορία:Έλληνες αγωνιστές του 19ου αιώνα
Κασσόλα
Η Κασσόλα (ιταλικά: Cassola, ) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Ντέιβιντ Κολ
Ο Ντέιβιντ Κολ (David Bryon Cole, 3 Ιουνίου 1962 - 24 Ιανουαρίου 1995) ήταν Αμερικανός δισκογραφικός παραγωγός. Ήταν η "ψυχή" του συγκροτήματος C+C Music Factory, μαζί με τον Ρόμπερτ Κλιβιγιέ. Το συγκρότημα έκανε μεγάλη επιτυχία το 1990 με το τραγούδι Gonna make u sweat ή "Everybody dance now". Πέθανε από μηνιγγίτιδα της σπονδυλικής στήλης. Το album των C+C Music Factory "Gonna Make You Sweat" έγινε 5 φορές πλατινένιο.
Παραπομπές
Κατηγορία:Αμερικανοί μουσικοί
Β κύτταρα
Τα Β κύτταρα, επίσης γνωστά ως Β λεμφοκύτταρα, είναι τύπος λευκών αιμοσφαιρίων του υποτύπου λεμφοκυττάρων. Λειτουργούν στη χημική ανοσία του προσαρμοστικού ανοσοποιητικού συστήματος. Τα Β κύτταρα παράγουν μόρια αντισώματος. Ωστόσο, αυτά τα αντισώματα δεν εκκρίνονται. Μάλλον, εισάγονται στη πλασματική μεμβράνη όπου χρησιμεύουν ως μέρος των υποδοχέων Β κυττάρων. Όταν ένα αφελές ή μνημονικό Β κύτταρο ενεργοποιείται από ένα αντιγόνο, πολλαπλασιάζεται και διαφοροποιείται σε ένα δραστικό κύτταρο που εκκρίνει αντισώματα, γνωστό ως πλασμαβλάστη ή πλασματοκύτταρο. Επιπλέον, τα Β κύτταρα εμφανίζουν αντιγόνα (ταξινομούνται επίσης ως επαγγελματικά αντιγονοπαρουσιαστικά κύτταρα (APCs) και εκκρίνουν κυτοκίνες. Στα θηλαστικά, τα Β κύτταρα ωριμάζουν στον μυελό των οστών, ο οποίος βρίσκεται στον πυρήνα των περισσότερων οστών. Στα πτηνά, τα Β κύτταρα ωριμάζουν στο θύλακα του Fabricius, ένα λεμφοειδές όργανο όπου ανακαλύφθηκαν για πρώτη φορά από τον Chang και τον Glick, αυτός είναι ο λόγος για τον οποίο το "Β" σημαίνει θύλακας και όχι μυελός των οστών όπως κοινά πιστεύεται.
Τα Β κύτταρα, σε αντίθεση με τις άλλες δύο κατηγορίες λεμφοκυττάρων, Τ κύτταρα και τα φυσικά φονικά κύτταρα, εκφράζουν υποδοχείς κυττάρων Β (BCR) στην κυτταρική μεμβράνη τους. Οι BCR επιτρέπουν στο Β κύτταρο να δεσμευτεί σε ένα συγκεκριμένο αντιγόνο, έναντι του οποίου θα ξεκινήσει μια αντίδραση αντισώματος.
Ανάπτυξη
Τα Β κύτταρα αναπτύσσονται από αιμοποιητικά βλαστοκύτταρα (HSCs) που προέρχονται από μυελό των οστών. Τα HSCs πρώτα διαφοροποιούνται σε κύτταρα πολυδύναμων προγόνων (MPP), στη συνέχεια σε κύτταρα κοινών λεμφοειδών προγόνων (CLP). Από εδώ, η ανάπτυξή τους σε Β κύτταρα συμβαίνει σε διάφορα στάδια (φαίνονται στην εικόνα προς τα δεξιά), καθένα από τα οποία χαρακτηρίζεται από διάφορα πρότυπα γονιδιακής έκφρασης και ρυθμίσεις γενετικών τόπων των αλυσίδων Η και L της ανοσοσφαιρίνης, που οφείλονται στα Β κύτταρα που υφίστανται ανασυνδυασμό V(D)J καθώς αναπτύσσονται.
Τα Β κύτταρα υποβάλλονται σε δύο τύπους επιλογής ενώ αναπτύσσονται στο μυελό των οστών για να εξασφαλίσουν τη σωστή ανάπτυξη, και οι δύο περιλαμβάνουν υποδοχείς Β κυττάρων (BCR) στην επιφάνεια του κυττάρου. Η θετική επιλογή πραγματοποιείται μέσω σηματοδότησης ανεξάρτητης από αντιγόνο που περιλαμβάνει τόσο τον προ-BCR όσο και τον BCR. Εάν αυτοί οι υποδοχείς δεν συνδέονται με τον συνδέτη τους, τα Β κύτταρα δεν λαμβάνουν τα κατάλληλα σήματα και παύουν να αναπτύσσονται. Η αρνητική επιλογή συμβαίνει μέσω της σύνδεσης του αυτοαντιγόνου με το BCR. Εάν το BCR μπορεί να συνδεθεί ισχυρά με το αυτοαντιγόνο, τότε το Β κύτταρο υφίσταται μία από τις τέσσερις μοίρες: κλωνική απαλοιφή, επεξεργασία υποδοχέα, ανοσοαδράνεια ή άγνοια (το Β κύτταρο αγνοεί σήμα και συνεχίζει την ανάπτυξη). Αυτή η αρνητική διαδικασία επιλογής οδηγεί σε μια κατάσταση κεντρικής ανοχής, στην οποία τα ώριμα Β κύτταρα δεν δεσμεύουν τα αυτοαντιγόνα που υπάρχουν στον μυελό των οστών.
Για να ολοκληρωθεί η ανάπτυξη, τα ανώριμα Β κύτταρα μεταναστεύουν από το μυελό των οστών στη σπλήνα ως μεταβατικά Β κύτταρα, περνώντας από δύο μεταβατικά στάδια: Τ1 και Τ2. Καθ 'όλη τη διάρκεια της μετανάστευσής τους στη σπλήνα και μετά την είσοδό τους στη σπλήνα, θεωρούνται Τ1 Β κύτταρα. Μέσα στη σπλήνα, τα Τ1 Β κύτταρα μεταπίπτουν σε Τ2 Β κύτταρα. Τα Τ2 Β κύτταρα διαφοροποιούνται είτε σε θυλακικοειδών (FO) Β κύτταρα είτε σε κύτταρα Β οριακής ζώνης (MZ) ανάλογα με τα σήματα που λαμβάνονται μέσω του BCR και άλλων υποδοχέων. Μόλις διαφοροποιηθούν, τώρα θεωρούνται ώριμα Β κύτταρα ή αφελή Β κύτταρα.
Ενεργοποίηση
Η ενεργοποίηση των κυττάρων Β συμβαίνει στα δευτερογενή λεμφοειδή όργανα (SLOs), όπως στον σπλήνα και στους λεμφαδένες. Αφού ωριμάσουν τα Β κύτταρα στο μυελό των οστών, μεταναστεύουν μέσω του αίματος σε SLOs, τα οποία λαμβάνουν σταθερή παροχή αντιγόνου μέσω της κυκλοφορίας της λέμφου. Στο SLO, η ενεργοποίηση των Β κυττάρων ξεκινά όταν το Β κύτταρο συνδέεται με ένα αντιγόνο μέσω του BCR (υποδοχέα Β κυττάρων). Αν και τα γεγονότα που λαμβάνουν χώρα αμέσως μετά την ενεργοποίηση δεν έχουν ακόμη προσδιοριστεί πλήρως, πιστεύεται ότι τα Β κύτταρα ενεργοποιούνται σύμφωνα με το πρότυπο του κινητικού διαχωρισμού, που αρχικά προσδιορίστηκε σε Τ λεμφοκύτταρα. Αυτό το πρότυπο υποδηλώνει ότι πριν από τη διέγερση του αντιγόνου, οι υποδοχείς διαχέονται μέσω της μεμβράνης και έρχονται σε επαφή με Lck και CD45 σε ίση συχνότητα, αποδίδοντας μια καθαρή ισορροπία φωσφορυλίωσης και μη φωσφορυλίωσης. Μόνο όταν το κύτταρο έρχεται σε επαφή με ένα αντιγονοπαρουσιαστικό κύτταρο, το μεγαλύτερο CD45 μετατοπίζεται λόγω της στενής απόστασης μεταξύ των δύο μεμβρανών. Αυτό επιτρέπει την καθαρή φωσφορυλίωση του BCR και την έναρξη της διαδρομής μεταγωγής του σήματος. Από τα τρία υποσύνολα Β κυττάρων, τα Β κύτταρα FO κατά προτίμηση υποβάλλονται σε Τ κύτταροεξαρτώμενη ενεργοποίηση ενώ τα ΜΖ Β κύτταρα και τα Β1 Β κύτταρα υπόκεινται κατά προτίμηση σε ανεξάρτητη ενεργοποίηση Τ κυττάρων.
Η ενεργοποίηση των Β κυττάρων ενισχύεται μέσω της δραστηριότητας του CD21, ενός επιφανειακού υποδοχέα σε σύμπλοκο με τις επιφανειακές πρωτεΐνες CD19 και CD81 (και τα τρία είναι συλλογικά γνωστά ως σύμπλεγμα συνυποδοχέων Β κυττάρων ). Όταν ένα BCR δεσμεύει ένα αντιγόνο επισημασμένο με ένα θραύσμα της πρωτεΐνης συμπληρώματος C3, το CD21 δεσμεύει το θραύσμα C3, συνδέεται με το δεσμευμένο BCR και τα σήματα μετάγονται μέσω CD19 και CD81 για να μειώσουν το κατώφλι ενεργοποίησης του κυττάρου.
Σημαία της Πρωσίας
Το κράτος της Πρωσίας προερχόταν από τα ξεχωριστά εδάφη του Μαργραβάτου του Βραδεμβούργου και του Δουκάτου της Πρωσίας. Το Μαργραβάτο του Βραδεμβούργου προέκυψε από το Νόρντμαρκ της Αγίας Ρωμαϊκής Αυτοκρατορίας, το οποίο αποδόθηκε στον Οίκο των Χόεντσόλερν το 1415. Το Δουκάτο της Πρωσίας δημιουργήθηκε το 1525 όταν τα ανατολικά εδάφη των Τευτόνων Ιπποτών εκκοσμικεύθηκαν ως Πολωνικό φέουδο του Αλβέρτου του Βραδεμβούργου-Άνσμπαχ, μέλος του οίκου των Χόεντσόλερν. Ο Πρίγκηπας Ελέκτορας Γκέοργκ Βίλχελμ κληρονόμησε το Δουκάτο της Πρωσίας το 1618, ενώνοντας έτσι το Βραδεμβούργο και την Πρωσία υπό ένα ηγεμόνα. Το κράτος του ελέκτορα έγινε γνωστό ως Βραδεμβούργο-Πρωσία. Το Βασίλειο της Πρωσίας δημιουργήθηκε όταν ο Ελέκτορας Φρειδερίκος ο Γ' έλαβε τον τίτλο Φρειδερίκος Α΄, Βασιλιάς στην Πρωσία, στις 18 Ιανουαρίου 1701.
Η Πρωσία έπαψε να είναι βασίλειο μετά την πτώση της Γερμανικής Αυτοκρατορίας ως αποτέλεσμα του Πρώτου Παγκοσμίου Πολέμου, όντας αντί για αυτό το Ελεύθερο Κράτος της Πρωσίας. Το κράτος της Πρωσίας έπαψε να υφίσταται το 1947 μετά τον Δεύτερο Παγκόσμιο Πόλεμο.
Σημαίες
Η πρωσική εθνική και εμπορική σημαία αρχικά είχε τρεις λωρίδες, μαύρη-λευκή-μαύρη, όπως ορίστηκε στις 22 Μαΐου του 1818, όμως σύντομα αντικαταστάθηκε στις 12 Μαρτίου 1823. Η νέα σημαία με αναλογίες 3:5 είχε πάλι τρεις λωρίδες, μαύρη, λευκή και μαύρη με αναλογίες 1:4:1, έχοντας στη λευκή λωρίδα τον πρωσικό αετό με γαλάζια σταυροφόρα σφαίρα και σκήπτρο που καταλήγει σε αετό. Στο στήθος του διαπλέκονταν τα αρχικά «FR» του «Fridericus Rex» («Φρειδερίκος Βασιλεύς»). Ο άξονας του αετού βρίσκονταν στα 2/5 του συνολικού μήκους της σημαίας.
Η Πρωσική πολεμική σημαία με αναλογίες 3:5, υιοθετήθηκε στις 28 Νοεμβρίου του 1816 και αρχικά στο τελευταίο πεμπτο του μήκους είχε χελιδονόσχημο τελείωμα, το οποίο αργότερα εγκαταλήφθηκε. Στα δύο πέμπτα βρίσκονταν ο πρωσικός αετός (δύο τρίτα του ύψους της σημαίας). Ενώ στο καντόνι (άνω αριστερή γωνία) και με μέγεθος το ένα τρίτο του ύψους της σημαίας υπήρχε ο Σιδηρούς Σταυρός.
Ο Σιδηρούς Σταυρός καθιερώθηκε το 1813 κατά τους Ναπολεόντειους Πολέμους ως παράσημο για θαρραλέους κοινούς στρατιώτες. Επαναφέρθηκε στον γαλλοπρωσικό πόλεμο του 1870 και στον Πρώτο Παγκόσμιο Πόλεμο. Υπήρχε επίσης στο καντόνι της πολεμικής σημαίας της Γερμανικής Αυτοκρατορίας.
Β κύτταρα
Ενεργοποίηση εξαρτώμενη από Τ κύτταρα
Μόλις ενεργοποιηθούν, τα Β κύτταρα συμμετέχουν σε μια διαδικασία διαφοροποίησης δύο σταδίων που αποδίδει τόσο βραχύβιους πλασμαβλάστες για άμεση προστασία όσο και μακροχρόνια κύτταρα πλάσματος και Β κύτταρα μνήμης για σταθερή προστασία. Το πρώτο βήμα, γνωστό ως εξωθυλακική απόκριση, συμβαίνει έξω από τα λεμφοειδή θυλάκια, αλλά εξακολουθεί να βρίσκεται στο SLO (δευτερογενές λεμφοειδές όργανο). Κατά τη διάρκεια αυτού του σταδίου τα ενεργοποιημένα Β κύτταρα πολλαπλασιάζονται, μπορεί να υποστούν αλλαγή τάξης ανοσοσφαιρίνης και να διαφοροποιηθούν σε πλασμαβλάστες που παράγουν πρώιμα, ασθενή αντισώματα κυρίως της κατηγορίας IgM. Το δεύτερο βήμα αποτελείται από ενεργοποιημένα Β κύτταρα που εισέρχονται σε ένα λεμφοειδές θυλάκιο και σχηματίζουν ένα βλαστικό κέντρο (germinal center (GC)), το οποίο είναι ένα εξειδικευμένο μικροπεριβάλλον όπου τα Β κύτταρα υφίστανται εκτεταμένο πολλαπλασιασμό, αλλαγή τάξης ανοσοσφαιρίνης και ωρίμανση συγγένειας που κατευθύνεται από σωματική υπερμετάλλαξη. Αυτές οι διεργασίες διευκολύνονται από τα ΤFH κύτταρα εντός του GC και παράγουν τόσο Β-κύτταρα μνήμης υψηλής συγγένειας όσο και μακροχρόνια πλασματοκύτταρα. Τα πλασματοκύτταρα που προκύπτουν εκκρίνουν μεγάλες ποσότητες αντισωμάτων και είτε παραμένουν εντός της SLO είτε, προτιμότερα, μεταναστεύουν στον μυελό των οστών.
Σημαία της Πρωσίας
Σημαίες
Το βασιλικό λάβαρο της Πρωσίας είχε τον Σιδηρού Σταυρό με την ασπίδα και το στέμμα του μικρού θυρεού περιτρυγυρισμένο από το κολάρο του Τάγματος του Μαύρου Αετού. Στις λεπίδες του σταυρού υπήρχε η φράση Gott mit Uns (Ο Θεός μαζί μας). Στις τέσσερεις άκρες υπήρχαν από τρεις πρωσικοί αετοί και ένα βασιλικό στέμμα σε τετραγωνική διάταξη, και όλη η σημαία είχε κόκκινο ή μωβ υπόβαθρο.
Β κύτταρα
Ενεργοποίηση ανεξάρτητη από Τ κύτταρα
Τα αντιγόνα που ενεργοποιούν τα Β κύτταρα χωρίς τη βοήθεια των Τ κυττάρων είναι γνωστά ως αντιγόνα ανεξάρτητα από τα Τ κύτταρα (ΤΙ) και περιλαμβάνουν ξένους πολυσακχαρίτες και μη μεθυλιωμένο CpG DNA. Ονομάζονται έτσι επειδή είναι σε θέση να προκαλέσουν χυμική αντίδραση σε οργανισμούς που στερούνται Τ κυττάρων. Η απόκριση των Β κυττάρων σε αυτά τα αντιγόνα είναι ταχεία, αν και τα αντισώματα που παράγονται τείνουν να έχουν χαμηλότερη συγγένεια και είναι λιγότερο ευέλικτα λειτουργικά από αυτά που δημιουργούνται από την ενεργοποίηση που εξαρτάται από τα Τ κύτταρα.
Όπως και με τα αντιγόνα TD, τα Β κύτταρα που ενεργοποιούνται από τα αντιγόνα ΤΙ χρειάζονται επιπλέον σήματα για να ολοκληρώσουν την ενεργοποίηση, αλλά αντί να τα λαμβάνουν από τα Τ κύτταρα, αυτά παρέχονται είτε με αναγνώριση και σύνδεση ενός κοινού μικροβιακού συστατικού με υποδοχείς τύπου toll (TLR) ή με εκτεταμένη διασταύρωση των BCR (υποδοχείς Β κυττάρων) με επαναλαμβανόμενους επιτόπους σε ένα βακτηριακό κύτταρο. Τα Β κύτταρα που ενεργοποιούνται από τα αντιγόνα TI συνεχίζουν να πολλαπλασιάζονται έξω από τα λεμφοειδή θυλάκια αλλά εξακολουθούν να βρίσκονται σε SLOs (οι GC δεν σχηματίζονται), ενδεχομένως υποβάλλονται σε αλλαγή τάξης ανοσοσφαιρίνης και διαφοροποιούνται σε βραχύβιους πλασμαβλάστες που παράγουν πρώιμα, αδύναμα αντισώματα κυρίως της κατηγορίας IgM, αλλά και ορισμένους πληθυσμούς μακρόβιων πλασματοκυττάρων.
Σημαία της Πρωσίας
Σημαίες
Μετά την Γερμανική Επανάσταση του 1918-1919, το πρωσικό κράτος άργησε να προσαρμόσει τα εμβλήματά του στα πλαίσια της Δημοκρατίας της Βαϊμάρης. Έτσι τα νέα εμβλήματα παρουσιάστηκαν στις 21 Ιουλίου 1921 από τον πρωθυπουργό της Πρωσίας. Ο «γοτθικός» αετός αντικαταστάθηκε από πιο ρεαλιστικό εν πτήσει και αφαιρέθηκαν όλα τα παρελκόμενα.
Β κύτταρα
Ενεργοποίηση μνημονικών Β κυττάρων
Η ενεργοποίηση των μνημονικών Β κυττάρων ξεκινά με την ανίχνευση και τη δέσμευση του αντιγόνου στόχου τους, το οποίο μοιράζεται το γονικό τους Β κύτταρο. Κατά τη δέσμευση αντιγόνου, το μνημονικό Β κύτταρο αναλαμβάνει το αντιγόνο μέσω ενδοκυττάρωσης που μεσολαβείται από υποδοχέα, το υποβαθμίζει και το παρουσιάζει στα Τ κύτταρα ως πεπτιδικά τεμάχια σε σύμπλοκο με μόρια MHC-II στην κυτταρική μεμβράνη. Τα μνημονικά βοηθητικά Τ κύτταρα (TH), τυπικά μνημονικά θυλακοειδή βοηθητικά Τ κύτταρα (TFH), που προέρχονται από ενεργοποιημένα Τ κύτταρα με το ίδιο αντιγόνο αναγνωρίζουν και δεσμεύουν αυτά τα σύμπλοκα MHC-II-πεπτίδιο μέσω του TCR τους. Μετά τη δέσμευση του TCR-MHC-II-πεπτιδίου και τη μετάδοση άλλων σημάτων από το μνημονικό Τ κύτταρο TFH, το Β κύτταρο μνήμης ενεργοποιείται και διαφοροποιείται είτε σε πλασμαβλάστες όσο και σε πλασμοκύτταρα μέσω μιας εξωθυλικοειδούς απόκρισης ή εισάγεται μια βλαστική αντίδραση κέντρου, όπου δημιουργούν πλασμοκύτταρα και περισσότερα μνημονικά Β κύτταρα Δεν είναι σαφές εάν τα Β κύτταρα μνήμης υφίστανται περαιτέρω ωρίμανση συγγένειας εντός αυτών των δευτερογενών GC.
Παθολογία που σχετίζεται με τα Β κύτταρα
Η αυτοάνοση ασθένεια μπορεί να προκύψει από την ανώμαλη αναγνώριση των Β κυττάρων των αυτοαντιγόνων που ακολουθείται από την παραγωγή αυτοαντισωμάτων. Τα αυτοάνοσα νοσήματα όπου η δραστηριότητα της νόσου συσχετίζεται με τη δραστηριότητα των Β κυττάρων περιλαμβάνουν σκληροδερμία, πολλαπλή σκλήρυνση, συστηματικό ερυθηματώδη λύκο, διαβήτη τύπου 1, μεταλοιμώδης IBS και ρευματοειδή αρθρίτιδα.
Σημαία της Πρωσίας
Σημαίες
Στις 12 Δεκεμβρίου 1921, το Υπουργείου του Κράτους όρισε η σημαία της πρωσίας να είναι μόνο ασπρόμαυρη.
Β κύτταρα
Παθολογία που σχετίζεται με τα Β κύτταρα
Κακοήθης μετασχηματισμός των Β κυττάρων και των προδρόμων τους μπορεί να προκαλέσουν ένα πλήθος καρκίνων, που συμπεριλαμβάνουν χρόνια λεμφοκυτταρική λευχαιμία (CLL), οξεία λεμφοβλαστική λευχαιμία (ALL), λευχαιμία τριχωτών κυττάρων, θυλακοειδές λέμφωμα, λέμφωμα μη Hodgkin, λέμφωμα Hodgkin και κακοήθειες των πλασματοκυττάρων όπως πολλαπλό μυέλωμα, μακροσφαιριναιμία του Waldenström και ορισμένες μορφές αμυλοείδωσης.
Σημαία της Πρωσίας
Σημαίες
Στις 24 Φεβρουαρίου και στις 23 Απριλίου 1922, το υπουργείο εξέδωσε νέα σημαία παρόμοια με την εθνική σημαία του 19ου αιώνα, μαύρα όρια πάνω και κάτω όντας συνολικά το 1/6 του ολικού ύψους της σημαίας, με ένα νέο αετό.
Β κύτταρα
Επιγενετική
Μια μελέτη που διερεύνησε το μεθύλωμα των Β κυττάρων κατά τον κύκλο διαφοροποίησής τους, χρησιμοποιώντας την αλληλουχία διθειώδους όλου του γονιδιώματος (WGBS), έδειξε ότι υπάρχει υπομεθυλίωση από τα πρώτα στάδια έως τα πιο διαφοροποιημένα στάδια. Η μεγαλύτερη διαφορά μεθυλίωσης είναι μεταξύ των σταδίων των βλαστικών κέντρων Β κυττάρων και των Β κυττάρων μνήμης. Επιπλέον, αυτή η μελέτη έδειξε ότι υπάρχει ομοιότητα μεταξύ των όγκων Β κυττάρων και των μακρόβιων Β κυττάρων στις υπογραφές τους στη μεθυλίωση του DNA.
Σημαία της Πρωσίας
Σημαίες
Η εθνική ομάδα ποδοσφαίρου της Γερμανίας είχε πάντα στολή για τους εντός έδρας αγώνες βασισμένη στα χρώματα της πρωσικής σημαίας, λευκή φανέλα και μαύρο σορτσάκι.
Β κύτταρα
References
Κατηγορία:Λεμφικό σύστημα Κατηγορία:Ανοσολογία Κατηγορία:Ανοσοποιητικό σύστημα
Σημαία της Πρωσίας
Παραπομπές
Πρωσια Κατηγορία:Πρωσία
Wright Model A
Το Wright Model A ήταν πρώιμο αεροσκάφος που κατασκευάστηκε από τους αδελφούς Ράιτ στις ΗΠΑ το 1906. Ήταν μια ανάπτυξη του Flyer III του 1905. Οι Ράιτ κατασκεύασαν περίπου 7 αντίγραφα στο κατάστημα ποδηλάτων κατά την περίοδο 1906-1907 τα οποία δεν πετούσαν. Ένα από αυτά απεστάλη στη Χάβρη το 1907 για επίδειξη στους Γάλλους. Το αεροσκάφος είχε κινητήρα 35 ίππων και ήταν διθέσιο. Το Model A ήταν το πρώτο αεροσκάφος που διατέθηκε προς πώληση και το πρώτο αεροσκάφος που εισήχθη για σειριακή παραγωγή οπουδήποτε στον κόσμο. Εκτός από τα επτά αεροσκάφη που κατασκεύασαν οι Ράιτ το 1906-1907, παραχώρησαν άδειες για την παραγωγή στην του Model A στην Ευρώπη. Η γερμανική Flugmaschine Wright GmbH κατασκεύασε περίπου 60 αντίγραφα.
Το Military Flyer του 1909 ήταν μετατροπή του Model A από τους Αδελφούς Ράιτ. Οι πτέρυγες του είχαν ήταν μικρότερες κατά δύο πόδια. Το αεροσκάφος παρουσιάστηκε στο Φορτ Μάιερ της Βιρτζίνια στις 28 Ιουνίου 1909 για την αμερικανική πολεμική αεροπορία, αφού τους προσέφερε σύμβαση 25.000 δολαρίων ($697.130 σε δολάρια του 2008) για αεροσκάφη ικανά να πετούν με ταχύτητα 64 χιλιόμετρα/ώρα με δύο επιβαίνοντες επί του σκάφους σε απόσταση 201 χιλιομέτρων. Μετά από αυστηρές δοκιμές του στρατού το αεροπλάνο έγινε αποδεκτό ως "Signal Corps (S. C.) Νο. 1" στις 2 Αυγούστου 1909, και οι αδελφοί έλαβαν 30.000 δολάρια ($836.556 σε δολάρια του 2012).
Παραπομπές
Κατηγορία:Στρατιωτικά αεροσκάφη
Αφόνιακ
Το Αφόνιακ (αγγλικά: Afognak) είναι αμερικανικό νησί και ειδικότερα το δέκατο όγδοο μεγαλύτερο σε έκταση νησί των ΗΠΑ. Έχει έκταση 1.812 τ.χλμ. και μεγαλύτερη πόλη του νησιού είναι το Aleneva με 37 κατοίκους (2010).
Εξωτερικοί σύνδεσμοι
Αφονιακ
Αμπντούλ Μετζίτ Β΄
Ο Αμπντούλ Μετζίτ Β΄ (τούρκικα:Abdülmecid II, 29 Μαΐου 1868 - 23 Αυγούστου 1944) ήταν ο τελευταίος Χαλίφης του Ισλάμ κατά την περίοδο 1922 - 1924.
Βιογραφία
Ο Αμπντούλ Μετζίτ Β΄ γεννήθηκε το 1868 στο Παλάτι Ντολμαμπαχτσέ, γονείς του ήταν ο σουλτάνος Αμπντούλ Αζίζ και η Χαϊρανιντίλ Σουλτάν. Ο Αμπντούλ Μετζίτ ήταν στρατηγός του οθωμανικού στρατού αλλά στην πραγματικότητα δεν είχε την στρατιωτική κλίση. Όταν ο ξαδερφός του έγινε σουλτάνος, ο Αμπντούλ Μετζίτ έγινε διάδοχος του θρόνου, όμως στις 1 Νοεμβρίου 1922 το σουλτανάτο καταργήθηκε. Παρόλα αυτά, ο Αμπντούλ Μετζίτ έγινε χαλίφης με απόφαση της εθνοσυνέλευσης της Άγκυρας. Το 1924 εκδιώχθηκε από τον Μουσταφά Κεμάλ.
Νικόλαος Ανδρακός
Ο Νικόλαος Ανδρακός υπήρξε Έλληνας αγωνιστής του 1821. Γεννήθηκε στα Σφακιά. Νεότατος κατέφυγε στην Μικρά Ασία, όπου μαζί με άλλους Έλληνες διεξήγαγε πόλεμο κατά των Τούρκων. Μυήθηκε μαζί με τους συντρόφους του στην Φιλική Εταιρεία και επέστρεψε γρήγορα στην Ελλάδα για να πολεμήσει. Άρχισε να πολεμάει στην Κρήτη από το 1821. Το 1824 πήγε μαζί με άλλους Κρήτες στην Πελοπόννησο και πήρε εκεί μέρος στις πολεμικές επιχειρήσεις. Φονεύτηκε στο Ναυαρίνο το 1825. Αδελφός του ήταν ο Σταύρος.
Αμπντούλ Μετζίτ Β΄
Οικογένεια
Σύζυγοι
Νικόλαος Ανδρακός
Πηγές
Κατηγορία:Αγωνιστές του 1821
Αμπντούλ Μετζίτ Β΄
Οικογένεια
Παιδιά
Θάνατος
Ο Αμπντούλ Μετζίτ πέθανε το 1944 στο Παρίσι όπου έμενε τα τελευταία χρόνια της ζωής του. Τάφηκε στη Μεδίνα.
Κατηγορία:Οθωμανοί Σουλτάνοι
Καστενιέρο
Παραπομπές
Κατηγορία:Δήμοι της Επαρχίας της Βιτσέντσα
Λεαμπούα Τζόναθαν
Ο Λεαμπούα Τζόναθαν (Leabua Jonathan, 18 Απριλίου 1962 - 5 Απριλίου 2021) ήταν πρωθυπουργός του Λεσότο από το 1965 ως το 1970 και στη συνέχεια ως το 1986, οπότε και η κυβέρνησή του ανατράπηκε από στρατιωτικούς.
Βιογραφία
Γεννήθηκε στις 30 Οκτωβρίου του 1914. Ήταν δισέγγονος του βασιλέα Μοσεσόε Α΄.
Πρωθυπουργός και ισχυρός άνδρας
Το 1965 κέρδισε με μειοψηφία τις εκλογές και τελικά ανέλαβε πρωθυπουργός στις 7 Ιουλίου του 1965. Όταν η Μπασουτολάνδη έγινε ανεξάρτητη, το 1966 με την ονομασία Λεσότο, η εξουσία πέρασε από το βασιλέα στον πρωθυπουργό. Ο Τζόναθαν αποκατέστησε τις διπλωματικές σχέσεις με τη Νότια Αφρική και το 1970, στις πρώτες εκλογές από την ανεξαρτησία, το κόμμα του, Εθνικό Κόμμα των Μπασότο (BNP) κέρδισε 23 έδρες, με το κόμμα της Αντιπολίτευσης (BCP) να κερδίζει 36. Στη συνέχεια κήρυξε στρατιωτικό νόμο, ανέλαβε ειδικές εξουσίες και φυλάκισε τους πολιτικούς της Αντιπολίτευσης. Οι εκλογές ακυρώθηκαν και ο ίδιος επεχείρησε μάταια να αυτοανακηρυχθεί βασιλιάς.
Ανατροπή και θάνατος
Ανατράπηκε με στρατιωτικό πραξικόπημα στις 20 Ιανουαρίου του 1986, από το στρατιωτικό Τζάστιν Μετσίνγκ Λεχάνια (Justin Metsing Lekhanya) και ετέθη σε κατ' οίκον περιορισμό, τον Αύγουστο του 1986. Πέθανε σε ηλικία 72 ετών, στις 5 Απριλίου του 1987.
Εξωτερικοί σύνδεσμοι
Κατηγορία:Πρωθυπουργοί του Λεσότο
Χότσκις 1922/26
Το Hotchkiss 1922 είναι ένα Γαλλικό οπλοπολυβόλο, που αποτέλεσε φυσική εξέλιξη του επιτυχημένου Hotchkiss M1909. Ποτέ δεν υιοθετήθηκε από το Γαλλικό στρατό σε μεγάλους αριθμούς. Ωστόσο, εξαγωγές έγιναν σε διάφορες χώρες της Ευρώπης και της Λατινικής Αμερικής, με τα ονόματα Hotchkiss 1926 και Hotchkiss 1934.
Παρουσίαση
Κατά την περίοδο του Μεσοπολέμου, το όπλο προσφέρθηκε χωρίς μεγάλη επιτυχία στη διεθνή αγορά, πρώτα στη Μ. Βρετανία (1922-23), στο διαμέτρημα των 0,303 ιντσών, που το εκτίμησε ευνοϊκά, αν και δεν έγινε τελικά παραγγελία και κατόπιν στην Τσεχοσλοβακία, που στα 1924 παρέλαβε 1.000 περίπου για εκτενείς δοκιμές, αλλά προτίμησε το διάσημο τοπικό οπλοπολυβόλο ZB vz 26.
Το όπλο όμως χρησιμοποιήθηκε συστηματικά για κάποιο χρονικό διάστημα από τη Δομινικανή Δημοκρατία και τη Βραζιλία στο διαμέτρημα των 7 mm.
Χρήση στην Ελλάδα
Στα 1926, η δικτατορική κυβέρνηση Πάγκαλου, μέσα στα πλαίσια του τότε προγράμματος επανεξοπλισμού που ξεκίνησε, προχώρησε στην αγορά 6.000 μονάδων του όπλου στην Ελληνική εκδοχή, που σήκωσε και το κύριο βάρος των αναγκών της χώρας σε οπλοπολυβόλα, κατά τον Ελληνο-Ιταλικό πόλεμο του ’40 -’41, αφού το μόνο άλλο οπλοπολυβόλο που ο στρατός διέθετε σε ικανούς αριθμούς ήταν το απαράδεκτο Chauchat. Το συγκεκριμένο υπόδειγμα ήταν προσαρμοσμένο για τα Ελληνικά πυρομαχικά των 6,5 mm, που χρησιμοποιούνταν και από το κύριο Ελληνικό τυφέκιο Μάνλιχερ, γεγονός που διευκόλυνε τον ανεφοδιασμό των μονάδων, αφού κατά τα άλλα, η πανσπερμία διαμετρημάτων του ετερόκλητου Ελληνικού οπλοστασίου αποτέλεσε ένα από τα μεγαλύτερα προβλήματα του ΕΣ στην Αλβανία. Το Χότσκις ήταν ένα καλό και αξιόπιστο όπλο, όχι ιδιαίτερα παρωχημένο ακόμα στα 1940 και μάλιστα σε σύγκριση με το Ιταλικό ομόλογό του, το προβληματικό Breda 30.
Με την παραγγελία του 1926, ο Ελληνικός Στρατός προμηθεύτηκε ακόμα και 1.752 πολυβόλα Hotchkiss υποδ. 1926, σε διαμέτρημα 7,92 mm, που αντιστοιχούσε σε ένα πιο ισχυρό φυσίγγιο, καταλληλότερο για τις απαιτήσεις ενός πολυβόλου. Επρόκειτο για μια τροποποίηση του οπλοπολυβόλου Χότσκις, με το ίδιο μήκος αλλά 12,75 Kg βάρος, αφού διέθετε βαρύτερη κάννη με ψύκτρες, για μεγαλύτερη αντοχή σε εκτεταμένη λειτουργία. Στηρίζονταν σε έναν τρίποδα βάρους 12,5 Kg, αλλά αυτό δεν επαρκούσε για να το καταστήσει ένα αξιόλογο πολυβόλο θέσης, εφάμιλλο των άλλων πολυβόλων της εποχής του σε ακρίβεια, ταχυβολία και λειτουργικότητα. Ωστόσο είναι εμφανής η πρώιμη προσπάθεια που κατέβαλε η εταιρία, να δημιουργήσει μία ολοκληρωμένη πρόταση για ένα γενικής χρήσης πολυβόλο, που θα μπορούσε να καλύψει όλες τις ανάγκες ενός σύγχρονου στρατού.
Εξωτερικοί σύνδεσμοι
http://www.youtube.com/watch?v=kCsBbu7nzqI&feature=related Βάιραλ βίντεο που απεικονίζει τη λειτουργία του προγόνου του Υποδείγματος 1926, του Hotchkiss M1909 Benet-Mercie, που επίσης χρησιμοποιήθηκε από τον Ελληνικό στρατό.
Άλλα Ελληνικά Όπλα
Κατηγορία:Πυροβόλα
Καστελγκομπέρτο
Το Καστελγκομπέρτο (ιταλικά: Castelgomberto) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Επίστρατοι (1916)
Οι Επίστρατοι, φιλοβασιλική και παραστρατιωτική οργάνωση, αποτέλεσε την πρώτη μαζική πολιτική οργάνωση στην Ελλάδα κατά των φιλελεύθερων αστών και της ξένης επέμβασης και συγγένευε με τα φασιστικά και πρωτοφασιστικά, κυρίως, κινήματα των άλλων χωρών της εποχής. Ιδρύθηκε εν μέσω του Εθνικού Διχασμού στην Αθήνα τον Ιούνιο του 1916 ταυτόγχρονα με την κήρυξη της αποστράτευσης που είχε απαιτήσει η Αντάντ μετά την παράδοση του οχυρού Ρούπελ, εξαπλώθηκε πολύ γρήγορα σε ολόκληρη την επαρχία (εκτός από όσες περιοχές ήταν υπό τον έλεγχο της Αντάντ, Μακεδονία, Λέσβος, Κέρκυρα) και πρωταγωνίστησε στα Νοεμβριανά μισό χρόνο αργότερα, και στο πογκρόμ των βενιζελικών που ακολούθησε στην πρωτεύουσα.
Ίδρυση
Ο επίσημος τίτλος των Επιστράτων ήταν: Πανελλήνιος Σύνδεσμος Εφέδρων (Π.Σ.Ε.). Ο Π.Σ.Ε. ιδρύθηκε στις αρχές Ιουνίου 1916 και εξαπλώθηκε με γοργούς ρυθμούς σε ολόκληρη τη χώρα, παράλληλα με τη γενική αποστράτευση που είχε επιβάλει η Αντάντ στον βασιλιά Κωνσταντίνο Α'. Συγκεκριμένα, μετά την παράδοση του Ρούπελ (1916), την Αιχμαλωσία του Δ΄ Σώματος Στρατού στο Γκέρλιτς και την αμαχητί κατάληψη της Μακεδονίας απο τη Βουλγαρία, τον Μάη του 1916, οι σύμμαχοι είχαν απαιτήσει από τον Βασιλιά Κωνσταντίνο, τον Ιούνιο του 1916, τον αφοπλισμό των ελληνικών ενόπλων δυνάμεων που ήταν υπό τις διαταγές του. Εκείνος αποδέχτηκε το αίτημα, αλλά, συγχρόνως, έδωσε εντολή οι έφεδροι που απολύονταν να οργανώνονται σε συνδέσμους. Μετά τον Αύγουστο θα ενισχονταν και με απολυμένους αξιωματικούς από τη βόρεια Ελλάδα, καθώς το Κίνημα Εθνικής Αμύνης θα σάρωνε το στράτευμα υπό τις διαταγές του Βενιζέλου. Έτσι η οργάνωση θα φτάσει να αριθμεί πολύ σύντομα περίπου 200.000 μέλη.
Σουλεϊμάν Ντενέ Ντιαγιέ
Ο Σουλεϊμάν Ντενέ Ντιαγιέ (Souleymane Ndéné Ndiaye, 1958-) είναι πολιτικός της Σενεγάλης. Υπηρέτησε ως υπουργός επί κυβερνήσεως του προέδρου Αμπντουλάγιε Γουάντε και χρημάτισε πρωθυπουργός της αφρικανικής χώρας από το 2009 ως το 2012. Ανήκει στο Σενεγαλέζικο Δημοκρατικό Κόμμα.
Καριέρα
Γεννήθηκε στο Καολάκ της Σενεγάλης, στις 6 Αυγούστου 1958. Σύμμαχος του προέδρου Γουάντε, ανέλαβε υπουργός σε διάφορα χαρτοφυλάκια, όπως εκείνο του Περιβάλλοντος.
Πρωθυπουργός
Ο πρωθυπουργός Σεΐχ Χατζιμπού Σουμαρέ υπέβαλε την παραίτησή του στον πρόεδρο Αμπντουλάγιε Γουάντε, επικαλούμενος "προσωπικούς λόγους" στις 30 Απριλίου 2009. Η παραίτησή του αποδόθηκε στην ήττα του κυβερνώντος κόμματος στις τοπικές εκλογές του Μαρτίου του 2009. Την ίδια ημέρα ο Ντενέ Ντιαγιέ διορίστηκε νέος πρωθυπουργός από τον Γουάντε.
Παραπομπές
Κατηγορία:Πρωθυπουργοί της Σενεγάλης
Ίντσον Γιουνάιτεντ ΦΚ
Η  Ίντσον Γιουνάιτεντ ΦΚ είναι επαγγελματική ποδοσφαιρική ομάδα από την Ίντσον της Νότιας Κορέας. Αγωνίζεται στην K League Classic. Η βάση της ομάδας είναι το Ίντσον, η τρίτη μεγαλύτερη πόλη της χώρας. Έδρα της ομάδας ήταν το Incheon Football Stadium, χωρητικότητας 20891 θεατών. Η ομάδα ιδρύθηκε το 2003. Δεν έχει κατακτήσει κάποιο τίτλο. Το 2005 διεκδίκησε το πρωτάθλημα, αλλά τελικά τερμάτησε στην τρίτη θέση. Χρώματα της ομάδας είναι το μαύρο και το μπλε.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 2003 Κατηγορία:Ιντσόν Γιουνάιτεντ ΦΚ
Μάρκος Αυρήλιος Χρύσιππος
Βιογραφικά στοιχεία
Ο Μάρκος Αυρήλιος Χρύσιππος κατέκτησε τον κότινο στην πάλη το 2ο αιώνα μ.Χ., σε μια εποχή που συμμετείχαν και εξελληνισμένοι Ρωμαίοι πολίτες στους αγώνες. Εκτός από ολυμπιονίκης, υπήρξε και "περιοδονίκης", δηλαδή αναδείχθηκε νικητής και στους τέσσερις μεγάλους πανελλήνιους αγώνες της αρχαιότητας: Ολύμπια, Ίσθμια, Νέμεα και Πύθια, σύμφωνα με ρωμαϊκή επιγραφή (citatum) που ανακαλύφθηκε στο Λονδίνο. Σε αυτή σημειώνεται ως: "παλαιστής περιοδονείκης παράδοξος".
Τσόνμπουκ Χιουντάι Μότορς
Έχει κατακτήσει 9 φορές το πρωτάθλημα όντας η Πολυνίκης του θεσμού καθώς και 5 φορές το κύπελλο Κορέας. Επίσης, έχει κατακτήσει 2 Κύπελλα Πρωταθλητριών Ποδοσφαίρου Ασίας το 2006 και το 2016, όντας η πρώτη ομάδα από την Ανατολική Ασία που κέρδισε το τουρνουά, αφού άλλαξε η μορφή του το 2003. Το Δεκέμβριο του 2006 συμμετείχε και στο Παγκόσμιο Κύπελλο Συλλόγων.
Μάρκος Αυρήλιος Χρύσιππος
Βιογραφικά στοιχεία
Δεν φαίνεται να έχει σχέση με την οικογένεια ολυμπιονικών βαρέων αθλημάτων του επίσης Σμυρναίου Τίτου Κλαύδιου Ρούφου, που είχε νικήσει στη 215η Ολυμπιάδα ογδόντα χρόνια νωρίτερα, το 81 μ.Χ.
Τσόνμπουκ Χιουντάι Μότορς
Εξωτερικοί σύνδεσμοι
Κατηγορία:Τσονμπούκ Χιουντάι Μότορς Κατηγορία:Ιδρύσεις ποδοσφαιρικών ομάδων το 1994
Μάρκος Αυρήλιος Χρύσιππος
Παραπομπές
Κατηγορία:Αρχαίοι ολυμπιονίκες διαφόρων εθνικοτήτων Κατηγορία:Ισθμιονίκες Κατηγορία:Νεμεονίκες Κατηγορία:Πυθιονίκες Κατηγορία:Περιοδονίκες Κατηγορία:Αρχαίοι ολυμπιονίκες της πάλης‎ Κατηγορία:Αρχαίοι Σμυρναίοι ολυμπιονίκες Κατηγορία:Αρχαίοι ολυμπιονίκες (2ος αιώνας)
1938
Η παρούσα σελίδα αφορά το έτος 1938 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Όταν οι γυναίκες έχασαν την ουρά (ταινία)
Όταν οι γυναίκες έχασαν την ουρά (ιταλικά: Quando le Donne Persero la Coda), είναι μια κωμωδία Ιταλικής παραγωγής 1972 σε σκηνοθεσία Πασκουάλε Φέστα Καμπανίλε. Στους πρωταγωνιστικούς ρόλους είναι η Ζέντα Μπέργκερ και ο Λάντο Μπουζάνκα.
Η ταινία αυτή αποτελεί την δεύτερη συνέχεια από την πρώτη "Όταν οι γυναίκες είχαν ουρά.
Πλοκή
Η Φίλι (Σέντα Μπέργκερ) και οι άλλοι άνθρωποι των σπηλαίων ζουν μια ανέμελη, αν και βαρετή ζωή μέσα σε ένα σκελετό δεινόσαυρου.
Αλλά όταν ο Χαμ (Λάντο Μπουζάνκα) τους εισάγει στην έννοια του νομίσματος και της οικονομίας, οι ζωές τους καταρρέουν. Συν τοις άλλοις, η Φίλι αρχίζει να ερωτεύεται τον Χαμ.
Εξωτερικοί σύνδεσμοι
Κατηγορία:Ιταλικές ταινίες Κατηγορία:Ταινίες του 1972 Κατηγορία:Ταινίες σε σκηνοθεσία Πασκουάλε Φέστα Καμπανίλε Κατηγορία:Ιταλικές κωμικές ταινίες Κατηγορία:Ιταλόφωνες ταινίες Κατηγορία:Ταινίες γυρισμένες στην Ιταλία
Τάχνιστα
Η Τάχνιστα είναι ιστορική περιοχή στην Κάτω Μηλιά Πιερίας, θέατρο μάχης στη διάρκεια της εθνικής Αντίστασης.
Ιστορία
Η πρώτη αντιστασιακή ομάδα στην Πιερία εμφανίστηκε τον Οκτώβριο του 1941 γύρω από το Λιτόχωρο, με επικεφαλής το Ζαχαρία Καρακίτσιο.
Η δράση κατά των Ιταλών ήταν επίσης έντονη, όπως φαίνεται από τη δολοφονία του Ιταλού λοχία Μπερτίνι, το Νοέμβριο του 1942 στο Λιβάδι Ολύμπου, μαζί με 12 ακόμα Ιταλούς.
Στην περιοχή, την άνοιξη του 1943 οι δυνάμεις των Ελλήνων στον Όλυμπο και στα Πιέρια συγκρούστηκαν με τους Ναζί, οι οποίοι ήταν πολύ περισσότεροι και πιο οργανωμένοι. Στα πλαίσια εκκαθαριστικών επιχειρήσεων που έκαναν οι Γερμανοί στα χωριά των Πιερίων, είχαν στρατοπεδεύσει στην Κάτω Μηλιά, ενώ οι αντάρτες του ΕΛΑΣ υποχώρησαν στα Πιέρια όρη.
Στην μάχη στις 18 Απριλίου 1943, οι αντάρτες εισήλθαν στο χωριό, σκοτώθηκε ένας Γερμανός αξιωματικός και 50 στρατιώτες. Η μάχη όμως ήταν άνιση. Παρά τον αντιπερισμασμό άλλων αντάρτικων δυνάμεων, 28 αγωνιστές σκοτώθηκαν. Οι Γερμανοί εξορμούν στα Πιέρια και τον Όλυμπο και καίνε δεκατέσσερα χωριά και ένα μοναστήρι. Ο Καρακίτσιος σκοτώθηκε σε ενέδρα των Γερμανών, αλλά κατάφερε να καθηλώσει τους Ναζί από το ύψωμα στα Τάχνιστα.
Στη μνήμη των πεσόντων στη μάχη ανεγέρθηκε μνημείο, επί του οποίου κάθε χρόνο τελείται επιμνημόσυνη δέηση.
Ονομασία
Η Τάχνιστα ονομαζόταν "Τα άχνιστα" και έλαβε το όνομά της από την ομίχλη. Εξαιτίας της θέσης του χωριού, όταν είχε ομίχλη ολόκληρο το χωριό καλυπτόταν από αυτήν.
Το όνομα του χωριού Μηλιά οφείλεται στην αγριομηλιά των Πιερίων.
Πηγές
Τάχνιστα Τάχνιστα
Τάκης Τερζόπουλος
Ο Παναγιώτης (Τάκης) Τερζόπουλος (Φάτσα Πόντου, 1920 – Κατερίνη, 1 Ιανουαρίου 1989) ήταν Έλληνας αντιστασιακός και πολιτικός, ο οποίος διετέλεσε δήμαρχος Κατερίνης από το 1964 ως το 1967. Γόνος πολύτεκνης οικογένειας από τον Πόντο, εγκαταστάθηκε στην Κατερίνη από πολύ μικρός και αποβλήθηκε από το Γυμνάσιο εξαιτίας των προοδευτικών ιδεών του. Μετά τις σπουδές του στην Ανωτάτη Εμπορική Σχολή ξέσπασε ο Δεύτερος Παγκόσμιος Πόλεμος, όπου ανέπτυξε αντιστασιακή δράση. Για την δράση του εξορίστηκε στη Μακρόνησο και καταδικάστηκε σε θάνατο. Αποφυλακίστηκε μετά και το 1964 εξελέγη Δήμαρχος Κατερίνης με την Αριστερά. Ο Τερζόπουλος ανέλαβε δήμαρχος και διατηρήθηκε στο αξίωμα μέχρι τη Δικτατορία, το 1967. Στη συνέχεια ασχολήθηκε με εμπορικές και βιομηχανικές επιχειρήσεις και απέτυχε να εκλεγεί ξανά. Πέθανε στην Κατερίνη την Πρωτοχρονιά του 1989. Το όνομά του δόθηκε σε οδό της πόλης (πρώην Λαρίσης). Ο αδελφός του Μενέλαος Τερζόπουλος, γιατρός, διετέλεσε επίσης δήμαρχος Κατερίνης και ο αδερφός του Γιώργος, υπήρξε βουλευτής Πιερίας.
Πρώτα χρόνια και οικογένεια
Ποντιακής καταγωγής, γεννήθηκε το Πάσχα του 1920 και ήταν γιος του Μιλτιάδη Τερζόπουλου και της Μαρίας (γεννημένης το 1895). Η κοινωνικά καταξιωμένη οικογένειά του ασχολείτο με το εμπόριο.